**Al VI-lea Congres Național de Gastroenterologie și Hepatologie**

**cu participare internațională,**

**21-22 noiembrie 2025**

**Chișinău, Republica Moldova**

**Scrisoare informativă**

Stimaţi colegi!

În perioada 21-22 noiembrie 2025, Societatea de Gastroenterologie și Hepatologie din Republica Moldova, Disciplina de Gastroenterologie și Laboratorul de Gastroenterologie USMF ”Nicolae Testemițanu” organizează al VI-lea Congres Național de Gastroenterologie și Hepatologie cu participare internațională.

**Publicaţii**

Cu prilejul Congresului este preconizată editarea culegerii de lucrări ştiinţifice în *Revista* ***„Sănătate publică, economie şi management în medicină”.***

**Data limită de prezentare a publicațiilor - 15 iunie 2025.**

**Ghidul pentru autori**

Se acceptă spre publicare manuscrise **în limbile română, rusă, engleză**.

**Tehnoredactarea manuscrisului**

**Textul articolelor** originale (experimentale sau clinice) cu un volum de până la **12 pagini** va include: CZU, introducere, scopul cercetării, materiale și metode, rezultate obținute, discuții, concluzii și bibliografie (*Tabelele și iustrațiile incluse nu se calculează în volum*).

**Aricolele medico-sociale, articolele de sinteză, și materialele cu tematică farmaceutică** nu vor depăși **18 pagini** și vor conține cel mult 50 de referințe.

Se acceptă următoarele **formate de text** pentru manuscrisul principal: **Microsoft Word** și formatele ,,.rtf“, ,,.doc“, ,,.docx“. Textul va fi printat în **stilul Times New Roman**, **mărimea 14,** la **1,5** **intervale**, cu câmpul de **2,5 cm pe toate laturile**.

**Structura unui manuscris** pentru publicare trebuie să respecte următoarea consecutivitate:

* **CZU** (UDC în Eng, УДК în Rusă, *se scie o singură dată*), se poate solicita prin expedierea titlului și rezumatului articolului cu cuvintele cheie incluse la adresa e-mail: [pasd.library@usmf.md](mailto:pasd.library@usmf.md)
* **Titlul** (se va scrie cu majuscule)
* **Numele și prenumele complete ale autorului** (autorilor)
* **Afilierile autorului** (autorilor) (vă rugăm să indicați toate instituțiile medicale afiliate cu atribuirea numărului în ordinea citării)
* **Rezumatul articolului** este compus din: introducere, materiale și metode, rezultate, concluzii, cuvinte cheie, limitat la maximum 250 de cuvinte.
* Rezumatul articolului va fi prezentat în trei limbi Romană și versiunile traduse în **Engleză** (Title, Summary, Keywords) şi **Rusă** (Название, Резюме, Ключевые слова).
* **Textul articolului va conține:** Introducere; Scopul cercetării; Materiale și metode; Rezultate; Discuții; Concluzii; Lista abrevierilor utilizate (dacă este cazul); Mulțumiri; Declarație de conflict de interese; Declarația de finanțare (dacă este cazul); și Bibliografie.
* **Bibliografia** va corespunde cerințelor internaționale *Committee of Medical Journal Editors* față de publicațiile medico-biologice. În text, citările se fac prin indicarea între bare drepte **[ ]** a poziției din lista bibliografică. Referințele bibliografice vor fi prezentate la sfârșitul lucrării în ordinea alfabetică a numelui autorilor, fiind numerotate, sau aranjate conform citării în manuscris. Titlurile fără autor se înscriu în ordinea anului de apariție.   
  Bibliografia utilizată va fi prezentată în conformitate cu standardul national ”SM ISO 690:2012 Informare şi documentare. Reguli pentru prezentarea referințelor bibliografice și citarea resurselor de informare”, aprobat de către Institutul de Standardizare din Moldova [8; 9]. Acest standard oferă posibilitatea alegerii modului de citare a referințelor bibliografice. Autorul trebuie să selecteze una din cele 3 modalității de citare si să o utilizeze în tot textul tezei (vezi și [6]). Și în cazul descrierii surselor bibliografice se va utiliza același stil pe tot parcursul tezei (de exemplu, fie prenumele complet al autorului – MUNTEANU, Ion, fie prima literă din prenume – MUNTEANU, I.). Reguli și exemple de prezentare a referințelor bibliografice și a citării resurselor de informare sunt date în anexa 9 al GHIDului DE REDACTARE A TEZEI DE DOCTOR / DOCTOR HABILITAT (<https://anacec.md/files/ghid-redactare-teza-final.pdf>).
* **Sub textul principal pe pagini aparte se vor prezenta**: *tabele, ilustrații, figuri, anexe, descrierea datelor suplimentare*. *Legenda figurilor și tabelelor va fi redată pe baza lor.*
* **Materialele ilustrative** (fotografii, desene, figuri, scheme, diagrame), într-un număr minim, vor conține numărul în ordinea în care sunt citate. Fiecare ilustrație va avea un titlu laconic, care va fi scris cu caractere normale (regular) sub ilustrație. Pentru editare posibilă se prezintă diagramele în original, gama culorilor recomandată – diferite nuanțe de albastru.
* **Tabelele.** Fiecare tabel va fi creat cu dublu-spațiere. Enumerarea tabelelor va fi consecutivă, cu cifre arabe, în ordinea primei lor citări în text, scris cu caractere grase (bold), alinierea – pe stânga, deasupra tabelului. Fiecare tabel va avea un titlu laconic, care va fi scris cu caractere normale (regular) sub numărul tabelului. În interiorul tabelului nu se vor utiliza caractere bold.
* La finele manuscrisului se vor indica datele de contact al **autorul corespondent** *(persoana care va răspunde la toate întrebările și va ajusta manuscrisul în caz de necessitate)*:

*Numele, prenumele; \_\_\_\_\_\_\_\_\_\_\_\_\_\_\_\_\_\_\_\_*

*Poziția, instituția; \_\_\_\_\_\_\_\_\_\_\_\_\_\_\_\_\_\_\_\_*

*tel.:\_\_\_\_\_\_\_\_\_\_\_\_\_\_\_\_\_\_\_\_\_\_*

*e-mail:\_\_\_\_\_\_\_\_\_\_\_\_\_\_\_\_\_\_\_\_\_\_*

**Dosarul final al publicației la depunere va include:**

* varianta electronică a manuscrisului
* *Declarația de confidențialitate* care se poate descărca pe site<http://revistaspemm.md/pentru-autori/acordul-de-licentiere/>.

**Comitetul Științific al Congresului** va fi responsabil de examinarea primară a manuscrisului, completarea și ***aprobarea dosarului de publicare conform cerințelor.***

***Toate fișierele care nu vor corespunde cerințelor vor fi respinse.***

**Pentru publicarea materialelor științifice se preconizează taxa de 150 lei/pagina.**

***Responsabilii pentru recepţionarea lucrărilor:***

* Dna Svetlana Țurcan,

Conferențiar disciplina Gastroenterologie

Tel.: 079436554

e-mail: [svetlana.turcan@usmf.md](mailto:svetlana.turcan@usmf.md)

* Dna Elina Berliba

Conferențiar disciplina Gastroenterologie

Tel.: 079689636

e-mail: [elina.berliba@usmf.md](mailto:elina.berliba@usmf.md)

Pentru mai multe detalii și consultații se poate apela la nr. de tel. 069481481, *Natalia Zarbailov*, redactor-șef al revistei, e-mail: [redactor.spemm@gmail.com](mailto:redactor.spemm@gmail.com)

Vă mulțumim pentru colaborare!

Cu deosebită considerațiune,

COMITETUL DE ORGANIZARE